CELEX: 22013D1224(01)
Language: et
Date: 2013-12-16 00:00:00
Title: ELi ja Maroko Assotsiatsiooninõukogu Soovitus nr 1/2013, 16. detsember 2013 , milles käsitletakse edasijõudnud riigi staatusest tuleneva, Euroopa naabruspoliitikaga hõlmatud ELi ja Maroko tegevuskava (2013–2017) rakendamist

24.12.2013   
            
            
               ET
            
            
               Euroopa Liidu Teataja
            
            
               L 352/78
            
         ELI JA MAROKO ASSOTSIATSIOONINÕUKOGU SOOVITUS nr 1/2013,
   16. detsember 2013,
   milles käsitletakse edasijõudnud riigi staatusest tuleneva, Euroopa naabruspoliitikaga hõlmatud ELi ja Maroko tegevuskava (2013–2017) rakendamist
   ELi JA MAROKO ASSOTSIATSIOONINÕUKOGU,
   võttes arvesse Euroopa-Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, eriti selle artiklit 80,
   ning arvestades järgmist:
   
               (1)
            
            
               Euroopa-Vahemere piirkonna lepingu artikliga 80 tehakse assotsiatsiooninõukogule ülesandeks sõnastada soovitused, mida ta peab lepingu eesmärkide saavutamiseks vajalikuks.
            
         
               (2)
            
            
               Euroopa-Vahemere piirkonna lepingu artikli 90 kohaselt tuleb lepinguosalistel võtta üld- või erimeetmeid, mida on vaja kõnealusest lepingust tulenevate kohustuste täitmiseks, ja tagada kõnealuses lepingus sätestatud eesmärkide saavutamine.
            
         
               (3)
            
            
               Euroopa-Vahemere piirkonna lepinguosalised on heaks kiitnud edasijõudnud riigi staatusest tuleneva, Euroopa naabruspoliitikaga hõlmatud ELi ja Maroko tegevuskava (2013–2017) teksti.
            
         
               (4)
            
            
               Euroopa naabruspoliitika raames rakendatav ELi ja Maroko tegevuskava aitab kaasa Euroopa-Vahemere piirkonna lepingu rakendamisele, võimaldades lepinguosalistel ühiselt välja töötada ja kokku leppida konkreetsed sammud, mis annavad lepingu rakendamiseks praktilisi suuniseid.
            
         
               (5)
            
            
               Euroopa naabruspoliitikaga hõlmatud ELi ja Maroko tegevuskaval on kaks eesmärki: kavandada Euroopa-Vahemere piirkonna lepingus sätestatud lepinguosaliste kohustuste täitmiseks vajalikud konkreetsed meetmed ning luua laiem raamistik ELi ja Maroko suhete edasiseks tugevdamiseks, et suurendada oluliselt majandusintegratsiooni ning tugevdada poliitilist koostööd kooskõlas Euroopa-Vahemere piirkonna lepingu üldiste eesmärkidega,
            
         ON VASTU VÕTNUD JÄRGMISE SOOVITUSE:
   Ainus artikkel
   Assotsiatsiooninõukogu soovitab lepinguosalistel rakendada edasijõudnud riigi staatusest tulenevat, Euroopa naabruspoliitikaga hõlmatud ELi ja Maroko tegevuskava (2013–2017) (1), niivõrd kui rakendamine on suunatud nende eesmärkide täitmisele, mis on seatud Euroopa-Vahemere piirkonna lepingus, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel.
   
      Brüssel, 16. detsember 2013
      
         
            Assotsiatsiooninõukogu nimel
         
         
            eesistuja
         
         S. MEZOUAR
      
   
   
      (1)  Vt dokumenti st 17584/13 veebiaadressilt http:// register.consilium.europa.eu